CELEX: 52019PC0132
Language: hu
Date: 2019-03-12
Title: Javaslat A TANÁCS RENDELETE az Európai Unió és a Gambiai Köztársaság közötti fenntartható halászati partnerségi megállapodáshoz csatolt jegyzőkönyv szerinti halászati lehetőségek elosztásáról

EURÓPAI BIZOTTSÁG
            Brüsszel, 2019.3.12.
            COM(2019) 132 final
            2019/0074(NLE)
            Javaslat
            A TANÁCS RENDELETE
            az Európai Unió és a Gambiai Köztársaság közötti fenntartható halászati partnerségi megállapodáshoz csatolt jegyzőkönyv szerinti halászati lehetőségek elosztásáról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               A Bizottság a vonatkozó tárgyalási irányelvek alapján tárgyalásokat folytatott Gambia kormányával az Európai Unió és a Gambiai Köztársaság közötti új fenntartható halászati partnerségi megállapodás megkötéséről. E tárgyalások nyomán a Felek 2018. október 19-én egy új megállapodást és végrehajtási jegyzőkönyvet parafáltak. Az új megállapodás hatályon kívül helyezi és felváltja a meglévő megállapodást, időbeli hatálya pedig az ideiglenes alkalmazásának időpontjától számított hat éves időszakra terjed ki, és hallgatólagosan megújítható. Az új jegyzőkönyv az ideiglenes alkalmazás 13. cikkben rögzített kezdőnapjától, vagyis a Felek általi aláírásának napjától számított hatéves időszakra szól.  
            
            
               Az új megállapodás fő célja egy naprakész – azaz a megreformált közös halászati politikának és külső dimenziójának prioritásait figyelembe vevő – keret biztosítása, amely a halászat területén lehetővé teszi az Európai Unió és a Gambiai Köztársaság közötti stratégiai partnerség kialakítását.
            
            
               A jegyzőkönyv célja, hogy az uniós hajóknak – a rendelkezésre álló, elsősorban a Kelet-közép-atlanti Halászati Bizottságtól (CECAF) származó tudományos értékelések figyelembevétele, valamint a legmérvadóbb tudományos szakvéleményeknek és az Atlanti Tonhal Védelmére Létrehozott Nemzetközi Bizottság (ICCAT) ajánlásainak a tiszteletben tartása mellett – a rendelkezésre álló többlet korlátain belül halászati lehetőségeket biztosítson a gambiai vizeken. Álláspontját a Bizottság többek között egy olyan, külső szakértők által készített előretekintő értékelés eredményeire alapozta, amely egy új megállapodás és jegyzőkönyv megkötésének a lehetőségét vizsgálta. A jegyzőkönyv egyúttal az Európai Unió és a Gambiai Köztársaság közötti együttműködésnek is új lendületet kíván adni annak érdekében, hogy a gambiai halászati övezetben lehetővé váljon a fenntartható halászati politika fejlesztése és a halászati erőforrások felelősségteljes kiaknázása, ami mindkét fél érdekét szolgálja.
            
            
               A jegyzőkönyv az alábbi halászati kategóriákban ír elő halászati lehetőségeket:
            
            
               -
                     28 kerítőhálós tonhalhalászhajó,
            
            
               -
                     10 horgászbotos halászhajó,
            
            
               -
                     3 vonóhálós halászhajó (amelyek a mélyvízi tengerfenéken élő fekete tőkehalat halásszák).
            
            
               Ezeket a halászati lehetőségeket a tagállamok között el kell osztani. 
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               A választott jogalap az Európai Unió működéséről szóló szerződés, amely 43. cikkének (3) bekezdésében kiköti, hogy a halászati lehetőségek elosztásáról a Tanács határoz, a Bizottság javaslata alapján. 
            
            
               •Szubszidiaritás (nem kizárólagos hatáskör esetén) 
            
            
               Az érintett fellépési terület az Unió kizárólagos hatáskörébe tartozik.
            
            
               3.KÖLTSÉGVETÉSI VONZATOK
            
            
               A rendelettervezet nincs hatással az uniós költségvetésre.
            
            
         
         
            
               4.EGYÉB ELEMEK
            
            
               •Végrehajtási tervek, valamint a nyomon követés, az értékelés és a jelentéstétel szabályai
            
            
               Ezen eljárás megindítására az Európai Unió és a Gambiai Köztársaság közötti fenntartható halászati partnerségi megállapodásnak az Unió nevében történő aláírásáról szóló tanácsi határozathoz, valamint az annak megkötéséről szóló tanácsi határozathoz kapcsolódó eljárás megindításával párhuzamosan kerül sor. Ezt a rendeletet a megállapodásban rögzített halászati lehetőségek megnyitásának időpontjától, vagyis a megállapodáshoz csatolt végrehajtási jegyzőkönyv alkalmazásának kezdőnapjától kell alkalmazni.
            
            
               2019/0074 (NLE)
            
            
               Javaslat
            
            
               A TANÁCS RENDELETE
            
            
               az Európai Unió és a Gambiai Köztársaság közötti fenntartható halászati partnerségi megállapodáshoz csatolt jegyzőkönyv szerinti halászati lehetőségek elosztásáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 43. cikke (3) bekezdésére,
            
            
            
               tekintettel az Európai Bizottság javaslatára,
            
            
               mivel:
            
            
               (1)
                     Az Európai Bizottság az Európai Unió nevében tárgyalásokat folytatott az Európai Unió és a Gambiai Köztársaság által kötendő új fenntartható halászati partnerségi megállapodásra (a továbbiakban: partnerségi megállapodás), valamint a partnerségi megállapodáshoz csatolt új végrehajtási jegyzőkönyvre (a továbbiakban: jegyzőkönyv) vonatkozóan. 
            
            
               (2)
                     A szóban forgó tárgyalások 2018. október 19-én a partnerségi megállapodás és a jegyzőkönyv parafálásával zárultak.
            
            
               (3)
                     A partnerségi megállapodás hatályon kívül helyezi a Gambiai Köztársaság kormánya és az Európai Gazdasági Közösség között megkötött, a Gambia partjainál folytatott halászatról szóló, 1987. június 2-án hatályba lépett korábbi megállapodást.
            
            
               (4)Az (EU) 2018/... tanácsi határozattal
                  1
                összhangban az új partnerségi megállapodás és a jegyzőkönyv aláírására [az aláírás dátuma beillesztendő]-án/én került sor.
            
            
               (5)A jegyzőkönyv időbeli hatálya az alkalmazásának időpontjától számított hat éves időszakra terjed ki.
            
            
               (6)A jegyzőkönyvben előírt halászati lehetőségek tagállamok közötti elosztásáról a jegyzőkönyv alkalmazásának teljes időtartamára vonatkozóan rendelkezni kell.
            
            
               (7)Annak érdekében, hogy az uniós hajók mielőbb megkezdhessék halászati tevékenységüket, a jegyzőkönyvet indokolt az aláírásának napjától ideiglenesen alkalmazni. Ezért a rendeletet indokolt ugyanazon naptól alkalmazni,
            
            
         
         
            
               ELFOGADTA EZT A RENDELETET:
            
            
               1. cikk
            
            
               Az Európai Unió és a Gambiai Köztársaság közötti halászati partnerségi megállapodás végrehajtására vonatkozó jegyzőkönyvben (a továbbiakban: jegyzőkönyv) előírt halászati lehetőségek a következők szerint kerülnek elosztásra a tagállamok között:
            
            
               a)kerítőhálós tonhalhalászhajók: 
            
            
                     
                        Spanyolország
                     
                  
                  
                     
                        16 hajó
                     
                  
               
                     
                        Franciaország
                     
                  
                  
                     
                        12 hajó
                     
                  
               
               b)horgászbotos halászhajók: 
            
            
                     
                        Spanyolország
                     
                  
                  
                     
                        8 hajó
                     
                  
               
                     
                        Franciaország
                     
                  
                  
                     
                        2 hajó
                     
                  
               
               c)mélyvízi tengerfenéken halászó vonóhálós hajók: 
            
            
                     
                        Tagállam
                     
                  
                  
                     
                        Az adott pillanatban tevékenységet folytató, mélyvízi tengerfenéken halászó vonóhálós hajók maximális száma
                     
                  
                  
                     
                        Negyedévre szóló halászati engedélyek száma évente
                           2
                        
                     
                  
                  
                     
                        A célfajok fogásainak a jegyzőkönyv mellékletének 2b. függelékében meghatározott mennyisége tonnában
                     
                  
               
                     
                        Spanyolország
                     
                  
                  
                     
                        3
                     
                  
                  
                     
                        10
                     
                  
                  
                     
                        625
                     
                  
               
                     
                        Görögország
                     
                  
                  
                     
                  
                  
                     
                        2 (két különböző negyedévben)
                     
                  
                  
                     
                        125
                     
                  
               
               2. cikk
            
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
            
               Ezt a rendeletet a jegyzőkönyv alkalmazásának kezdőnapjától kel alkalmazni.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        HL L […], […], […]. o.
               
               
                  
                     (2)
                  
                        Az érintett tagállamok együttműködnek a Bizottsággal a negyedévre szóló halászati engedélyek felhasználásának összehangolása érdekében.